open-index/open-wikipedia-markdown huggingface dataset:
অ্যানথ্রাক্স (ব্যান্ড)

ডান|150px|থাম্ব| আই এন মিউজিক ফেস্টিভ্যালে ২০০৯ সালে অ্যানথ্রাক্স
**অ্যানথ্রাক্স** একটি আমেরিকান হেভি মেটাল ব্যান্ড বা ১৯৮১ সালে গঠিত হয়। ১৯৮০-এর দশকের অন্যতম জনপ্রিয় একটি থ্রাশ মেটাল ব্যান্ড হলো অ্যানথ্রাক্স যাদের ১০ মিলিয়ন কপি অ্যালবাম বিক্রি হয়েছে সারা বিশ্বে। ব্যান্ডটিকে প্রথম ৪টি বড় থ্রাশ মেটাল ব্যান্ডের মধ্যে (স্লেয়ার, মেগাডেথ ও মেটালিকা) অন্যতম ধরা হয়ে থাকে। ১৯৮১ সালের মাঝামাঝিতে অ্যানথ্রাক্স ব্যান্ডটি গঠিত হয় গিটারিস্ট স্কট ইয়ান ও ড্যানি লিল্কারের মাধ্যমে। একটি জীব বিজ্ঞান পাঠ্যবই থেকে তারা নামটি খুঁজে পায় ও তাদের কাছে নামটি যথেস্ট শয়তান মনে হয়। অ্যানথ্রাক্স ১৯৮৩ সালের শেষের দিকে প্রথম অ্যালবাম রেকর্ড করে যার নাম ফিস্টফুল অব মেটাল। অ্যালবামটি কিছু আন্তর্জাতিক মনোযোগ আকর্ষণে সক্ষম হয়। ১৯৮৪ সালের জানুয়ারি মাসে অ্যালবামটি মুক্তি পায়। ১৯৮৯ সালে এমটিভি একটি প্রতিযোগিতার আয়োজন করে যেখানে বিজয়ীর বাসায় ব্যান্ডটি যাবে।এই প্রতিযোগিতায় একজন মেয়ে ভক্ত জয়ী হয় ও পরবর্তীকালে অ্যানথ্রাক্স তার বাসায় যেয়ে ব্যাপক বিধ্বংসী তৎপরতা চালায়। ২০০১ সালে আমেরিকায় অ্যানথ্রাক্স জীবাণুর আক্রমণ হলে অ্যানথ্রাক্স ব্যান্ড তাদের ওয়েবসাইট পরিবর্তন করে যাতে রোগটা সম্পর্কে তথ্য দেয়া যায়।কিন্তু ব্যান্ডটি তাদের নাম পরিবর্তন করেনি। অ্যানথ্রাক্স ১৬ই জুন, ২০১০ সালে স্লেয়ার, মেগাডেথ ও মেটালিকা ব্যান্ডের সাথে বেমোয়ো এয়ারপোর্টে পোল্যান্ডে প্রথমবারের মতো কনসার্ট করে। এটা সনিস্ফেয়ার ফেস্টিভ্যালের একটা অংশ ছিল। পরে তারা ২৬শে জুন রোমানিয়ায়, ২৭ শে জুন তুরস্কে ও সবশেষে ৭ই আগস্ট সুইডেনে সনিস্ফেয়ার ফেস্টিভ্যালের অংশ হিসেবে কনসার্ট করে। পেন্টেরা ব্যান্ডের ফিল এ্যান্সেলমো ভলিউম ৮: দ্যা থ্রেট ইস রিয়েল অ্যালবামে কাজ করে।

## বর্তমান সদস্য
* স্কট ইয়ান
* চার্লি বেনান্টে
* ফ্রাঙ্ক বেল্লো
* রব কাযযিয়ানো
* জয় বেলাডোন্না

## ডিস্কোগ্রাফি
* ফিস্টফুল অব মেটাল (১৯৮৪)
* স্প্রেডিং দ্যা ডিজিজ (১৯৮৫)
* অ্যামোং দ্যা লিভিং (১৯৮৭)
* স্টেট অব ইউফোরিয়া(১৯৮৮)
* পারসিস্টেন্স অব টাইম (১৯৯০)
* সাউন্ড অব হোয়াইট নয়েজ (১৯৯৩)
* স্টোম্প ৪৪২ (১৯৯৫)
* ভলিউম ৮: দ্যা থ্রেট ইস রিয়েল (১৯৯৮)
* উই হ্যাভ কাম ফর ইউ অল (২০০৩)
* ওয়াশিপ মিউজিক

## বহিঃসংযোগ
* metal-rules.com
* suicidegirls.com
* roadrunnerrecords.com

বিষয়শ্রেণী:হেভি মেটাল সঙ্গীত দল
বিষয়শ্রেণী:মার্কিন সঙ্গীত দল
বিষয়শ্রেণী:আইল্যান্ড রেকর্ডসের শিল্পী
আমন আমার্থ

**আমন আমার্থ** একটি ভাইকিং থিমড মেলোডিক ডেথ মেটাল ব্যান্ড যা ১৯৮৮ সালে তুম্বা, সুইডেনে গঠিত হয়। ২০০৯ সালে ব্যান্ডটি মেটাল ব্লেড রেকর্ডসের সাথে চুক্তিবদ্ধ হয় এবং এই পর্যন্ত ৭টি স্টুডিও অ্যালবাম, ১টি ইপি, ১টি ডিভিডি ও ৭টি মিউজিক ভিডিও প্রকাশ করে। ১৯৮৮ সালে ব্যান্ডটির নাম ছিল স্কুম একটি গ্রিন্ডকোর দল ছিল যা ডার্ক ফার্নাল ব্যান্ডের পল থিমগওরোথ মাকিতালো, ওলাভি মিক্কানেন গিটারে, টেড লুন্ডস্ট্রম বেজে দ্বারা গঠিত হয়। জোহান হেগ দলে যোগ দেওয়ার পর ব্যান্ডটি মেলোডিক ডেথ মেটাল ধরনের গান শুরু করে। ১৯৯২ সালে তাদের নাম পরিবর্তিত হয়ে আমন আমার্থ হয়। পালভারাইজড রেকর্ডসের সাথে ১৯৯৬ সালে তারা চুক্তিবদ্ধ হয় ও তাদের একটি মিনি সিডি সরো থ্রু আউট দ্যা নাইন ওয়ার্ল্ডস প্রকাশিত হয় যা ৬০০০ কপি বিক্রি হয়। ১৯৯৮ সালে ওয়ান্স সেন্ট ফ্রম গোল্ডেন হল প্রকাশিত হয় মেটাল ব্লেড রেকর্ডস থেকে যা তাদের আন্তর্জাতিক পরিচিতি এনে দেয়। তখন থেকেই তারা অনেকবার আমেরিকা ও কানাডা ট্যুর করেছে, ১০০ এর বেশি মেটাল ম্যাগাজিনে উপস্থিত হয়েছে ও ৭ টি মিউজিক ভিডিও প্রকাশ করেছে। ২০০৮ সালের জানুয়ারিতে তারা প্রথম অস্ট্রেলিয়া ও নিউজিল্যান্ড সফর করে ডিমু বরগীর ব্যান্ডের সাথে। মেটাল ব্লেড রেকর্ডস সাথে তাদের চুক্তি আরও তিনটি অ্যালবামের জন্য বর্ধিত হয় ও টোয়াইলাইট অব দ্যা থান্ডারগড অ্যালবাম প্রকাশিত হয় যাতে ৮ পৃষ্ঠার একটি কমিক ও ছিল নরস পৌরাণিক তত্ত্বের ওপর ভিত্তি করে। তাদের সঙ্গীত ধরনের প্রকারের ওপর প্রশ্ন করা হলে ভোকালিস্ট জোহান হেগ বলেনঃ 

## বর্তমান সদস্য
* জোহান হেগ
* জোহান সোডারবার্গ
* ওলাভি মিক্কানেন
* টেড লুন্ডস্ট্রম
* ফ্রেড্রিক এ্যান্ডারসন

## বহিঃসংযোগ
* www.komodorock.com
* metal-archives.com
* riaa.com

বিষয়শ্রেণী:সুইডেনের ব্যান্ড
বিষয়শ্রেণী:হেভি মেটাল সঙ্গীত দল
বিষয়শ্রেণী:ডেথ মেটাল ব্যান্ড
উবুন্টু ফাউন্ডেশন

**উবুন্টু ফাউন্ডেশন** মার্ক শাটলওয়ার্থ এবং ক্যানোনিকাল লিমিটেড‎ এর মাধ্যমে প্রতিষ্ঠিত হয়েছে। ক্যানোনিকাল লিমিটেড‎ নামের কোম্পানিটি উবুন্টু Linux distribution এর ডেভলপমেন্ট সহ অন্যন্য বিভিন্ন ক্ষেত্রে সহায়তা করে থাকে। বাণিজ্যিকভাবে এই সহায়তার পাশাপাশি এই প্রতিষ্ঠানের মাধ্যমে সহায়তার জন্য এটি তৈরী করা হয়েছে। প্রতিষ্ঠানটি চালু করার সময় এখানে প্রাথমিক অনুদানের পরিমাণ ছিল ১কোটি টাকা। 

বর্তমানে এর উপদেষ্টা কমিটির প্রধান হলেন ক্যানোনিকাল লিমিটেড এর প্রতিষ্ঠাতা মার্ক শাটলওয়ার্থ এবং উবুন্টু কমিউনিটি কাউন্সিল এবং উবুন্টু টেকনিকাল বোর্ডের সদস্যগনও উপদেষ্টা কমিটিতে রয়েছে।

মার্ক শাটলওয়ার্থ *উবুন্টু ফাউন্ডেশন* কে একটি "জরুরী তহবিল" হিসাবে বর্ণনা করেছেন। কারণ যদিও এখন পর্যন্ত ক্যানোনিকাল লিমিটেড উবুন্টুর সকল ধরনের কার্যক্রমে সহযোগিতা করে থাকে। তবে আপদকালীন সময়ে কোন কারণে যদি ক্যানোনিকাল সহায়তা বন্ধ করে দেয় তবে এই ফাউন্ডশন উবুন্ট কার্যক্রমসমূহে অর্থায়ন সহ অন্যান্য সহযোগিতা করবে।

## তথ্যসূত্র

## বহিঃসংযোগ
* The Ubuntu Foundation on *ubuntu.com*
* Ubuntu Community Council
* Ubuntu Technical Board
* New Foundation Boosts Ubuntu Linux
* The Ubuntu Foundation and Debian 
* US$10 million Ubuntu Foundation launched

বিষয়শ্রেণী:Free and open source software organizations
বিষয়শ্রেণী:Non-profit organisations based in the United Kingdom
ওং তিং ছয়ং

**ওং তিং ছয়ং**, Honorary GCMG (; POJ: Ông Tíng-chhiong; ১৯৩৬ সালের ২২শে জানুয়ারি - ২০০২ সালের ৮ই ফেব্রুয়ারি) হচ্ছেন পঞ্চম প্রজাতন্ত্র সিঙ্গাপুরের রাষ্ট্রপতি।

## তথ্যসূত্র

## বহিঃসংযোগ
* Ong Teng Cheong  - In Memory of Singapore's first Elected President, Mr. Ong Teng Cheong (1936 - 2002)
* In Memoriam of Ong Teng Cheong - ChannelNewsAsia

বিষয়শ্রেণী:১৯৩৬-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:সিঙ্গাপুরের রাষ্ট্রপতি
বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পিপলস অ্যাকশন পার্টির রাজনীতিবিদ
বিষয়শ্রেণী:সিঙ্গাপুরের উপপ্রধানমন্ত্রী
সফটওয়্যার নির্মাতা

থাম্ব|সফটওয়্যার নিমার্ণের ক্ষেত্রে জাভা স্ক্রিপ্ট কোড খুবই ভূমিকা রাখে।
**সফটওয়্যার নির্মাতা** বা **সফটওয়্যার ডেভেলপার** বলতে এমন একজন ব্যক্তি বা প্রতিষ্ঠানকে বোঝায় যিনি বা যাঁরা কোনও না কোনওভাবে সফটওয়্যার নির্মাণ প্রক্রিয়ার (*সফটওয়্যার ডেভলপমেন্ট প্রসেস*) সাথে যুক্ত। একজন সফটওয়্যার নির্মাতা শুধু সফটওয়্যারের নকশা প্রণয়ন  (*সফটওয়্যার ডিজাইন*) এবং কোডলিখন-ই নয়, বরং কম্পিউটার প্রোগ্রামিং, সফটওয়্যার প্রকল্প ব্যবস্থাপনা (*সফটওয়্যার প্রোজেক্ট ম্যানেজমেন্ট*), ইত্যাদি বিভিন্ন কার্যক্রমের সাথে যুক্ত থাকতে পারেন। এমনকি সফটওয়্যার পণ্য ব্যবস্থাপনা (*সফটওয়্যার প্রোডাক্ট ম্যানেজমেন্ট*) সংক্রান্ত কার্যক্রমের সাথে যুক্ত থাকাও সফটওয়্যার নির্মাতার কাজ। তিনি পৃথকভাবে নির্দিষ্ট কোন প্রোগ্রামিং উপাদানের (*কম্পোনেন্ট*) সাথে যুক্ত থাকার পাশাপাশি সামগ্রিকভাবে সফটওয়্যার অথবা অ্যাপলিকেশনটির ব্যবস্থাপনার সাথে সম্পৃক্ত থাকতে পারেন। সাধারণভাবে একজন দলনেতার অধীনে প্রোগ্রামলেখকেরা কাজ করে থাকেন, তবে স্ব-নিযুক্ত চাকুরিজীবী (*ফ্রিল্যান্সার*) হিসাবে কাজ করার সময় এই পদ্ধতির কিছুটা ব্যতিক্রম লক্ষ করা যায়।

সফটওয়্যার নির্মাতা হলেন সেই ব্যক্তি যিনি একটি পূর্ণাঙ্গ সফটওয়্যার নির্মাণ করেছেন এবং যিনি সফটওয়্যার নির্মাণের  প্রতিটি ধাপের সাথে সম্পৃক্ত ছিলেন। তবে এক্ষেত্রে সফটওয়্যারটিকে অবশ্যই সাধারণ কোন প্রোগ্রাম হলে চলবে না। সাধারণভাবে সফটওয়্যার নির্মাতার সাথে আরও যারা সম্পৃক্ত থাকেন তারা হলেন সফটওয়্যার বিশ্লেষক (*সফটওয়্যার অ্যানালিস্ট*) এবং সফটওয়্যার প্রকৌশলী (*সফটওয়্যার ইঞ্জিনিয়ার*)।

## তথ্যসূত্র

## আরও দেখুন
* সফটওয়্যার নির্মাণ
* সফটওয়্যার প্রকৌশল

বিষয়শ্রেণী:পেশা
বিষয়শ্রেণী:সফটওয়্যার নির্মাণ
ইলেকট্রনিক আর্টস

**ইলেকট্রনিক আর্টস** (**ইএ**) () একটি আন্তর্জাতিক ভিডিও গেম নির্মাতা ও বাজারজাতকারী প্রতিষ্ঠান। ১৯৮২ সালে ট্রিপ হকিন্স এই কোম্পানি প্রতিষ্ঠা করেন। ইলেকট্রনিক আর্টস কম্পিউটার গেম উন্নয়নের ক্ষেত্রে এক অগ্রগণ্য প্রতিষ্ঠান। কম্পিউটার গেমের নকশা, উন্নয়ন, প্রোগ্রামিং-এর ক্ষেত্রে ইলেকট্রনিক আর্টস একটি প্রখ্যাত কোম্পানি।
১৯৮০ এর শেষের দিকে ইএ কম্পিউটারের জন্য গেম প্রকাশ করত। ১৯৯০ এর দশকে কোম্পানিটি ভিডিও গেম নির্মাণ করা শুরু করে। ইএ পরবর্তিতে কয়েকটি সফল গেম নির্মাতা কোম্পানি অধিগ্রহণের মাধ্যমে বড় কোম্পানিতে পরীনত হয়। ২০০০ এর শুরুর দিকে ইএ পৃথিবীর অন্যতম সফল ও বড় গেম নির্মাতা কোম্পানিতে পরিণত হয়। ২০০৮ অর্থবছরে ইএ-এর বিক্রয়লব্ধ আয় ছিল ৪০২ কোটি ডলার। ইএ-এর অধিকাংশ সফল গেম ক্রীড়া বিষয়ক যা ইএ স্পোর্টস লেবেলের অধীনে প্রকাশিত হয়। এসব গেমের মধ্যে উল্লেখযোগ্য হল *[[নিড ফর স্পিড]]*, *[[মেডেল অফ অনার]]*, *[[ব্যাটলফিল্ড]]*, *[[বার্নআউট]]*, *[[কমান্ড এন্ড কঙ্কার]]*। রক ব্যান্ড মিউজিক ভিডিও গেম সিরিজের বিপণনকারী প্রতিষ্ঠানও ইএ। ২০০৮ এর মার্চে শেষ হওয়া অর্থবছরে ইএ ১০৮ কোটি ডলার লোকসানের সম্মুখীন হয়েছে। এই অর্থবছরে কোম্পানিটি প্রায় ৪২০ কোটি ডলার আয় করেছে যা বিগত বছরের ৩৬০ কোটি ডলার আয়ের তুলনায় প্রায় ১৫% বেশি।

## কোম্পানির গঠন
* EA Games
** Criterion Games
** EA Digital Illusions CE (formerly Digital Illusions Creative Entertainment, DICE)
*** DICE Los Angeles
** Ghost Games
** Visceral Games (formerly EA Redwood Shores)
** EA Bioware
*** BioWare Edmonton
*** BioWare Austin
*** BioWare Montreal
* ইএ স্পোর্টস
** EA Tiburon (Florida)
** EA Canada (Burnaby)
* EA Maxis
** Maxis Emeryville
** The Sims Studio
** EA Salt Lake
* EA All Play
** PopCap Games
** EA Mobile
*** Firemonkeys Studios

## তথ্যসূত্র

## বহিঃসংযোগ

* 
* 
* ইলেকট্রনিক আর্টস – মোবিগেমসে ইএ-এর প্রোফাইল
* ইএ মোবাইল মোবাইলগেমসডিবিতে ইএ-এর প্রোফাইল (মুক্ত মোবাইল গেম ডাটাবেস)
* 
* 
* 


বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:ভিডিও গেম প্রকাশক
বিষয়শ্রেণী:ভিডিও গেম বিকাশকারী
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
সেগা

**সেগা করপোরেশন** (জাপানী ভাষায়:**株式会社セガ**) একটি বহুজাতিক ভিডিও গেম সফটওয়্যার ও হার্ডওয়্যার উন্নয়ন কোম্পানি। সেগা কম্পিউটার গেমও উন্নয়য় করে থাকে। সেগা করপোরেশনের সদর দপ্তর জাপানের টোকিও শহরে অবস্থিত। কম্পিউটার ও আর্কেড গেম, উভয় ক্ষেত্রেই সেগা করপোরেশন একটি সফল ও খ্যাতনামা কোম্পানি। কিন্তু ব্যবসায়িক ক্ষতির কারণে ২০০১ এর জানুয়ারীর ৩১ তারিখে সেগার পুনঃসংস্কার করা হয়। এছাড়া গেম কনসোলের ব্যবসা ছেড়ে দিয়ে শুধু তৃতীয় পক্ষের প্লাটফরমের জন্য সেগা সফটওয়্যার উন্নয়ন শুরু করে।

সেগার ইউরোপীয় শাখা **সেগা ইউরোপ লিমিটেড** লন্ডনের ব্রেন্টফোর্ডে অবস্থিত। সেগার উত্তর আমেরিকা শাখা **সেগা অফ অ্যামেরিকা ইনকরপোরেটেড** ক্যালিফোর্নিয়ার সান ফ্রান্সিসকোতে অবস্থিত। ১৯৯৯ সালে সেগার এই শাখাটি ক্যালিফোর্নিয়ার রেডউড সিটি থেকে সান ফ্রান্সিসকোতে স্থানান্তর করা হয়। **সেগা অস্ট্রেলিয়া** সিডনিতে অবস্থিত। সেগার কোরিয়া শাখা **সেগা পাবলিশিং কোরিয়া** সিউলে অবস্থিত। এছাড়া সেগার জার্মানি, ফ্রান্স, নেদারল্যান্ড, স্পেন এবং ইতালীতেও শাখা রয়েছে। ২০০১ এর নভেম্বরে সেগা তাদের কোম্পানির নাম **সেগা এন্টারপ্রাইজ লিমিটেড** থেকে পরিবর্তন করে **সেগা করপোরেশন** রাখে।

## তথ্যসূত্র

## বহিঃসংযোগ

* সেগা করপোরেশন (জাপান)
* সেগা অফ অ্যামেরিকা
* সেগা ক্যাসিনো অনলাইন

বিষয়শ্রেণী:জাপানের ভিডিও গেম কোম্পানি
বিষয়শ্রেণী:জাপানের কোম্পানি
বিষয়শ্রেণী:টোকিও ভিত্তিক প্রস্তুতকারক কোম্পানি
বিষয়শ্রেণী:১৯৬০-এ জাপানে প্রতিষ্ঠিত
বিষয়শ্রেণী:জাপানি মার্কা
বিষয়শ্রেণী:জাপানে সদর দফতর বহুজাতিক কোম্পানি
বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:ভিডিও গেম প্রকাশক
বিষয়শ্রেণী:২০০৪-এর অধিগ্রহণ ও একত্রীকরণ
ইউবিসফট

**ইউবিসফট এন্টারটেইনমেন্ট** (উচ্চারণ:ˈjuːbisɒft) একটি ফ্রেঞ্চ কম্পিউটার এবং ভিডিও গেম প্রকাশক ও নির্মাতা। কোম্পানিটির সদর-দপ্তর ফ্রান্সের প্যারিসে অবস্থিত। পৃথিবীর ১৭টি দেশে ইউবিসফটের শাখা এবং ২৮টি দেশে অঙ্গপ্রতিষ্ঠান রয়েছে।

ইউবিসফট ইউরোপের তৃতীয় বৃহত্তম এবং মার্কিন যুক্তরাষ্ট্রের চতুর্থ বৃহত্তম ভিডিও গেম প্রকাশক। ২০০২-২০০৩ অর্থবছরে ইউবিসফটের আয় ছিল ৪৫৩ মিলিয়ন ইউরো। ২০০৩-২০০৪ অর্থবছরে আয় বৃদ্ধি পেয়ে ৫০৮ মিলিয়ন ইউরোতে পরিণত হয়। ২০০৯ সাল নাগাদ ইউবিসফটের কর্মকর্তা ও কর্মচারীর সংখ্যা ৫,০০০ এরও অধিক যার মধ্যে ৪,০০০ কর্মকর্তা গেম উন্নয়ন ও প্রকাশে নিয়োজিত। কোম্পানিটির সর্ববৃহৎ স্টুডিও হল ইউবিসফট মন্ট্রিয়ল, যা কানাডার মন্ট্রিয়লে অবস্থিত। এই স্টুডিওতে ২০০৪ সালে ১,৬০০ জন নিয়োজিত। ২০০৮-২০০৯ অর্থবছরে ইউবিসফটের আয় হয় ১.০৫৮ বিলিয়ন ইউরো, এটিই ইউবিসফটের সর্বাধিক আয়।

## তথ্যসূত্র

## বহিঃসংযোগ
* 
* ইউবিসফট কর্পোরেট সাইট
* রেড স্টর্ম এন্টারটেইনমেন্ট, ইউবিসফট-এর অঙ্গপ্রতিষ্ঠান
* ওলফপ্যাক স্টুডিও, ইউবিসফট-এর অঙ্গপ্রতিষ্ঠান 


বিষয়শ্রেণী:ফ্রান্সের ভিডিও গেম কোম্পানি
বিষয়শ্রেণী:১৯৮৬-এ প্রতিষ্ঠিত কোম্পানি
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:ভিডিও গেম প্রকাশক
ব্ল্যাক মাস

**ব্ল্যাক মাস** হচ্ছে এমন একটি অনুষ্ঠানের নাম যা ডাইনীদের উপাসনা সময় অনুষ্ঠিত হয় এবং যা ক্যাথলিক মাসের একরকম প্যারোডি। এটার মূল উদ্দেশ্য হচ্ছে নিমন্ত্রককে অপবিত্রকরণ যদিও লেখকদের মধ্যে কোন রকম বোঝাপড়া নেই যে কীভাবে নিমন্ত্রককে অপবিত্র করা হবে। তবে সবচেয়ে সাধারণ ভাবনাটা হচ্ছে ধর্ম সম্পর্কীত যৌনচর্চার মাধ্যমে অপবিত্র করা। লেখকরা একমতও নন যে কি রকম আচার পালন করা হবে।

কিছু মধ্যযুগীয় লেখক মনে করেন যে নিমন্ত্রক প্রতিস্থাপিত হন ব্যাঙ, শালগম অথবা এক টুকরো মাছের মাধ্যমে, কিন্তু বেশির ভাগ বিচারক ও লেখক বিশ্বাস করেন যে ক্রিস্টিয়ান যাজকরা আসল নিমন্ত্রকদের প্রতিস্থাপিত করেন যা তৈরি করে এক ধরনের পৈশাচিক চুক্তি অংশগ্রহণকারীদের মধ্যে উপাসনা অপবিত্র করার জন্য। রিচার্ড ক্যাভেন্ডিসের লেখা *দ্যা ব্ল্যাক আর্টস* (১৯৬৭) বইয়ে ব্ল্যাক মাস অধ্যায়ে ব্ল্যাক মাসের ইতিহাস সম্পর্কে ধারণা পাওয়া যেতে পারে। একটি পুরো বই লেখা হয়েছে এই বিষয়ে যা হলো এইচ, টি, এফ, রোডসের দ্যা স্যাটানিক মাস। তবে একটি পূর্ণাঙ্গ গ্রন্থ জার্মান ভাষায় লেখা হয়েছে এ বিষয়ে ১৯৬৪ সালে প্রকাশিত গারহার্ড যাচারিয়াসের দ্যা ডার্ক গড: সাটান ওয়ারশিপ এ্যান্ড ব্ল্যাক মাসেস যা পরে ইংরেজি ভাষায় অনুদিত হয়। পবিত্র মাস পালন করা হয় ক্যাথলিক খ্রিস্টানদের মাধ্যমে প্রাথমিক যুগে। পবিত্রতা ও আশীর্বাদের নানা রকম আচার অনুসরণ করা হয়ে থাকে। যখন প্রাথমিক খ্রিস্টানরা তাদের আচারগুলো একত্র করছিল, তখন অনেক চার্চ ফাদার কিছু বিরুদ্ধবাদী দলের কথা উল্লেখ করেন যারা তাদের মতো করে মাস পালন করত ও তাদের কেউ কেউ অদ্ভুত যৌন আচরণও করত। ব্ল্যাক মাসে আচারগুলো নির্দিষ্ট নয়, তাই কিছু কিছু গুপ্ত প্রার্থনাকারীরা যাজকের কাছে যেত তাদের ব্যক্তিগত চাহিদা মেটানোর জন্য। যেমন-গবাদি পশু ও শস্যের ওপর আশীর্বাদের জন্য, শত্রুর ওপর অভিশাপ হওয়ার জন্য।

## বহিঃসংযোগ
* Black Mass, The - article at the Mystica

বিষয়শ্রেণী:খ্রিস্ট ধর্মীয় পুরাণ
বিষয়শ্রেণী:স্যাটানিজম
বিষয়শ্রেণী:ধর্ম
বিষয়শ্রেণী:আচার অনুষ্ঠান
বিষয়শ্রেণী:ডাকিনী বিদ্যা
অ্যাকটিভিশন

[থাম্ব|ডান|[ক্যালিফোর্নিয়া|ক্যালিফোর্নিয়ার স্যান্টা মনিকায় স্যান্টা মনিকা অ্যাকটিভিশনের সদর-দপ্তর।]]
**অ্যাকটিভিশন** (ইংরেজি ভাষায়: Activision) একটি মার্কিন ভিডিও গেম নির্মাতা ও প্রকাশক। কোম্পানিটির অধিকাংশই ফ্রেঞ্চ কোম্পানি ভিভেনডি-এর মালিকানাধীন। অ্যাকটিভিশনের বর্তমান প্রধান নির্বাহী কর্মকর্তা রবার্ট কোটিক। ১৯৭৯ সালের ১ অক্টোবরে অ্যাকটিভিশন প্রতিষ্ঠিত হয়। এই কোম্পানিই পৃথিবীর প্রথম গেমিং কনসোলের জন্য ভিডিও গেম নির্মাণ করে। অ্যাকটিভিশন পৃথিবীর অন্যতম বড় তৃতীয় পক্ষের ভিডিও গেম প্রকাশক এবং ২০০৭ সালে যুক্তরাষ্ট্রের সর্ববৃহৎ ভিডিও গেম প্রকাশক। ২০০৮ এর ১৮ অক্টোবরে অ্যাকটিভিশন ঘোষণা দেয় যে তারা যুক্তরাষ্ট্রের সর্ববৃহত প্রকাশক।

২০০৭ এর ২ ডিসেম্বরে প্রকাশিত হয় যে ভিভেনডি অ্যাকটিভিশনকে অধিগ্রহণ করবে এবং অ্যাকটিভিশনের গেম উন্নয়নে অবদান রাখবে। ২০০৮ এর ৯ জুলাই অ্যাকটিভিশন ও ভিভেনডি এর মধ্যকার একত্রীকরণ সম্পন্ন হয়। এর ফলে নবগঠিত কোম্পানির নাম হয় অ্যাকটিভিশন ব্লিজার্ড। তবুও অ্যাকটিভিশন ব্লিজার্ডের একটি অঙ্গপ্রতিষ্ঠান হিসেবেই অ্যাকটিভিশনের অস্তিত্ব এখনো রয়েছে এবং কোম্পানিটি ভিডিও গেম উন্নয়ন অব্যাহত রেখেছে। অ্যাকটিভিশনের বহুল পরিচিত গেমের মধ্যে কল অফ ডিউটি, হাফ লাইফ সিরিজ, স্পাইডারম্যান সিরিজ, জেমস বন্ড সিরিজ, গিটার হিরো সিরিজ, টনি হক সিরিজ, ক্র্যাশ ব্যন্ডিকট সিরিজ ইত্যাদি উল্লেখযোগ্য। ২০১০ সালে মাইক্রোসফটের ইলেকট্রনিক এন্টারটেইনমেন্ট এক্সপোতে অ্যাকটিভিশন ঘোষণা দেয় যে, অ্যাকটিভিশন এবং মাইক্রোসফটের ইন্টারঅ্যাকটিভ ডিভিশনের মধ্যে বিশেষ চুক্তি রয়েছে।

## তথ্যসূত্র

## বহিঃসংযোগ
* 
* অ্যাকটিভিশন পাবলিশিং ইনকর্পোরেটেড - MobiGames

### ডেভেলপমেন্ট স্টুডিওসমূহের ওয়েবসাইট
* অ্যাকটিভিশনের বর্তমান ডেভেলপারসমূহের তালিকা
* Beenox Studios
* High Moon Studios
* Neversoft Entertainment
* Radical Entertainment
* Raven Software
* Sledgehammer Games
* Toys for Bob
* Treyarch
* Vicarious Visions
* MobileGamesDB profile on MGDB (Open mobile game database)


বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি
বিষয়শ্রেণী:১৯৭৯-এ প্রতিষ্ঠিত
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:ভিডিও গেম প্রকাশক
বিষয়শ্রেণী:ভিডিও গেম বিকাশকারী
বিষয়শ্রেণী:মার্কিন মার্কা
বাইডু

**বাইডু ইনক্ররপোরেটেড** (, ) (সংক্ষেপে **বাইডু**) ২০০০ সালের ১৮ জানুয়ারীতে প্রতিষ্ঠিত একটি বাংলাদেশ অনুসন্ধান ইঞ্জিন। বাইডু প্রধানত ওয়েবসাইট, অডিও ফাইল, চিত্র খোঁজার জন্য ব্যবহৃত হয়। বাইডুর ৫৭টি সেবা রয়েছে। এর মধ্যে অনুসন্ধান ইঞ্জিন ও কমিউনিটি সেবাই প্রধান। এছাড়া বাইডু বাইকে নামে একটি ইন্টারনেট ভিত্তিক বিশ্বকোষ এবং আলোচনা-ফোরামও রয়েছে। রবিন লি এবং এরিক জু কর্তৃক ২০০০ সালে বাইডু প্রতিষ্ঠিত হয়। উভয় প্রতিষ্ঠাতাই চীনের নাগরিক। তারা চীনে ফেরার আগে বিদেশে কর্মরত ছিল। ক্যারিবীয় সাগরে উপকূলে কেম্যান আইল্যান্ডে বাইডু নিবন্ধিত। ২০১০ এর এপ্রিলে অ্যালেক্সা ইন্টারনেট র‌্যাঙ্কিং-এ বাইডু ৭ম স্থান অধিকার করে।th overall in Alexa's internet rankings. ২০০৭ সালের ডিসেম্বরে বাইডু চীনের প্রথম কোম্পানি হিসেবে ন্যাসড্যাক-১০০ সূচকে তালিকাভুক্ত হয়।

বাইডুর সূচীতে ৭৪০ মিলিয়নেরও অধিক ওয়েবসাইট, ৮০ মিলিয়ন চিত্র, ১০ মিলিয়ন মাল্টিমিডিয়া ফাইল রয়েছে। বাইডু ইন্টারনেটে মাল্টিমিডিয়া ফাইল যেমন-এমপিথ্রি, ভিডিও, চলচ্চিত্র ইত্যাদি খোঁজার সুযোগ দেয়। বাইডু চীনের প্রথম কোম্পানি যারা মোবাইল ভিত্তিক ওয়াপ ও পিডিএ সেবা প্রদান করে।

বাইডু চীন সরকারের নীতিমালা অনুসারে তাদের কার্যক্রম পরিচালনা করে।

## তথ্যসূত্র

## বহিঃসংযোগ
*  

বিষয়শ্রেণী:চীনের কোম্পানি
বিষয়শ্রেণী:চীনা মার্কা
বিষয়শ্রেণী:বাইডু
বিষয়শ্রেণী:২০০০-এ প্রতিষ্ঠিত ইন্টারনেট সম্পত্তি
বিষয়শ্রেণী:ইন্টারনেট অনুসন্ধান ইঞ্জিন
বিষয়শ্রেণী:চীনের সফটওয়্যার কোম্পানি
বিষয়শ্রেণী:চীনে সদর দফতর বহুজাতিক কোম্পানি
বিষয়শ্রেণী:চীনের বৈদ্যুতিক যানবাহন প্রস্তুতকারক
বিষয়শ্রেণী:ভারতে ইন্টারনেট বিবাচন
বিষয়শ্রেণী:চীনের অনলাইন কোম্পানি
লামিয়া

প্রাচীন গ্রিক পুরাণে **লামিয়া** (গ্রিক: Λάμια) ছিল লিবিয়ার একজন সুন্দরী রানি যে একটি বাচ্চাখেকো দানবে পরিণত হয়েছিল। গ্রিক ভাষা অনুযায়ী লামিয়া মানে বড় হাঙর। অ্যারিস্টোফেনিসের মতে, গ্রিক শব্দ *অন্ননালী* থেকে লামিয়া শব্দটি এসেছ, যা তার বাচ্চা খাওয়ার অভ্যাসকে নির্দেশ করছে।

কারও কারও মতে, তার কোমরে সাপের মতো লেজ আছে। লামিয়ার এই বর্ণনাটি ১৮১৯ সালে জন কিটসের জনপ্রিয় কবিতা থেকে পাওয়া যায়। কিছু ঐতিহ্যবাহী ধারণার মতে, গ্রামীণ প্রাচীন দৈত্য যা রক্তচোষা এবং সাকিউবাসের মতো যা তরুণদের ফুসলাতো ও তাদের রক্ত খেয়ে জীবনধারণ করত।

## পৌরাণিক ইতিহাস
ডিয়োডরাস সিকিউলাসের মতে, মিশরের রাজা বেলাসের সুন্দরী কন্যা ছিল লামিয়া। লামিয়া ছিল পোসেইডন এবং লিইবির নাতনি। তার বাবার মৃত্যুর পর সে লিবইয়া রানি হয়। লামিয়ার সাথে জিউসের প্রেমের সম্পর্ক ছিল এবং সন্তানের জন্য সে তাকে বিরক্ত করত। যখন জিউসের স্ত্রী হেরা বিষয়টা জেনে ফেলে তখন সে রাগে বাচ্চাদের মেরে ফেলে। বাচ্চাদের মৃত্যুর শোকে পাগল হয়ে সে তার বাচ্চাদের খেয়ে ফেলতে শুরু করে। ডিয়োডরাসের মতে, তার চেহারা তখন বিকট আকৃতির হয়ে যায়।

জিউস তাকে তার চোখ অপসারণ করার ক্ষমতা দান করে। ডিয়োডরাস মতে, এর উদ্দেশ্য অস্পষ্ট কিন্তু অন্য একটি জায়গায় উল্লেখ যে এটি আসে ভবিষ্যৎবাণীর উপহার হিসেবে। তার বাচ্চা হারানোর শোক প্রশমিত করতে জিউস এটা করেছিল। কিছু গল্প বলে যে অভিশাপে লামিয়ার চোখ বন্ধ করার ক্ষমতা নষ্ট হয়ে যায়, যাতে সে সারাক্ষণ তার মৃত সন্তানদের চিন্তায় মগ্ন থাকে। কারোও (হরেস উল্লেখযোগ্য) মতে, হেরা তার সন্তানদের খেতে তাকে বাধ্য করেছিল। পৌরাণিক বিভিন্ন ভাবে বর্ণনা করে যে, লামিয়া শোকে পরে হেরার রাগে বিকট দানব আকৃতি ধারণ করে। হেকাতে মেয়ে হিসেবে এটা স্বাভাবিক ছিল।

## ব্যাখ্যা
right|150px|thumb| জন উইলিয়াম ওয়াটার হাউজের লামিয়া (প্রথম সংস্করণ)
সারা ইউরোপের মায়েরা তাদের সন্তানদের লামিয়ার গল্প বলে ভয় দেখাত। ওয়েবস্টেইনের মতে, “সে শিশুতোষ গল্পের চরিত্রে পরিণত হয় যাকে ন্যানিরা ও মায়েরা তাদের সন্তানদের মাঝে ভাল আচরণ প্রচলন করার জন্য ব্যবহার করত।" হার্বাট জেমস ড্রাপার ১৯০৯ সালে লামিয়াকে আঁকেন। তার আঁকা ছবিতে লামিয়ার শরীরের নিচের অংশ মানুষের মতোই ছিল এবং তার সরীসৃপ ইতিহাস তিনি পরোক্ষভাবে উল্লেখ করেন কোমর থেকে সাপ গড়িয়ে দিয়ে। খ্রিস্টান লেখকরা লামিয়ার ফুসলানো আচরণের ব্যাপারে সতর্ক করেন। হিঙ্কমার, রেইমসের আর্চবিশপ ৯ম শতকে বিবাহ বিচ্ছেদের ব্যাপারে দীর্ঘ প্রবন্ধে অতিপ্রাকৃতিক বিপদের তালিকায় লামিয়াকে লিপিবদ্ধ করেন যা বিয়ের প্রতি হুমকিস্বরূপ এবং তাদের চিহ্নিত করেন জেনিসিয়ালইস ফেমিনার সাথে, যা আসলে নারী পুনরায় উৎপাদনকারী আত্মা।

জন কিটস, লামিয়া এবং অন্যান্য কবিতায় লামিয়ার নানা বর্ণের দিকগুলো বার্টনের দ্যা অ্যানাটমি অব মেলানচলি অনুযায়ী বর্ণনা করেন। কিটসের গল্পে লামিয়ার বিয়ের আগের প্রকৃত রূপটিই ফুটে উঠেছে। আধুনিক গ্রিসের গ্রামীণ গল্পে লামিয়া এখনো জীবন্ত। বুলগেরিয়ার লোক কথা ও বাস্ক কিংবদন্তিতে গ্রিসে লামিয়াকে গুহা ও স্যাঁতস্যাঁতে স্থানের সাথে মেলানো হয়ে থাকে।

## তথ্যসূত্র

## বহিঃসংযোগ

* Theoi Project - Lamia
* Theoi Project - Keto
* bartleby.com
* encyclopedia.jrank.org

বিষয়শ্রেণী:গ্রিক পুরাণ
বিষয়শ্রেণী:গ্রিক পৌরাণিক জীব
বিষয়শ্রেণী:নারী কিংবদন্তি প্রাণী
বিষয়শ্রেণী:অপদেবতা
গর্ভাধান

**গর্ভাধান** (সংস্কৃত: गर्भाधान ) (অর্থ: জরায়ুতে শুক্র স্থাপন) হিন্দুধর্মের ষোড়শ সংস্কারের প্রথম সংস্কার। এটি স্ত্রীর দ্বিতীয় বিবাহরূপ সংস্কার। গর্ভাধান সংস্কারে স্ত্রীর প্রথম রজোদর্শনের ষোলো দিনের মধ্যে স্বামী পবিত্র হয়ে সন্ধ্যায় সূর্যার্ঘ্য প্রদান করে যথাবিধি বহ্নিস্থাপনের পর পঞ্চগব্য দ্বারা স্ত্রীকে শোধন করে সন্তান উৎপাদনার্থ গ্রহণ করেন।

গার্হ্যসূত্র মতে, এই সংস্কারের সূচনায় স্ত্রী যথাবিধি সুসজ্জিত হন এবং স্বামী সৃষ্টি সংক্রান্ত বৈদিক স্তোত্র উচ্চারণ করতে করতে দেবগণকে আহ্বান জানান, যাতে তারা তার স্ত্রীকে গর্ভধারণে সহায়তা করেন। অতঃপর নারীপুরুষের যৌনক্রিয়া সংক্রান্ত স্তোত্রগুলি উচ্চারণ করতে করতে তারা আলিঙ্গন করেন। স্বামী পুরুষের উৎপাদন ক্ষমতা সংক্রান্ত স্তোত্র উচ্চারণ করতে করতে স্ত্রীর দেহে নিজ শরীর ঘর্ষণ করেন। আলিঙ্গনের পর পূষণের নিকট প্রার্থনার মাধ্যমে গর্ভস্থাপনের কাজ শুরু হয়। স্বামী স্ত্রীর দক্ষিণ স্কন্ধের উপর থেকে ঝুঁকে তার স্ত্রীর বক্ষ স্পর্শ করেন "হে সুবিন্যস্ত কেশধারী, তোমার হৃদয় বাস করে স্বর্গে, বাস করে চন্দ্রে, আমি তাহাকে জানি, তাহা আমাকে জানুক। আমি যেন শত শরৎ বাঁচিয়া থাকি।"

স্মৃতি শাস্ত্রে লিখিত আছে-

**নিষেকাদ্ বৈজিকং চৈনো গাৰ্ভিকং চাপমৃজ্যতে।

**ক্ষেত্রসংস্কার সিদ্ধিশ্চ গর্ভাধানফলং স্মৃতম্ ।।**
</center>
অর্থাৎ – বিধি বিধান মতো এবং সংস্কার মতো গর্ভাধান থেকে শুভগুণ সম্পন্ন সুযোগ্য সন্তান সৃষ্ট হয় । আর এই সংস্কার থেকেই বীর্য ও গর্ভ সংক্রান্ত পাপের নাশ হয়। দোষ নষ্ট হয় । ক্ষেত্র সংস্কার হয় । এগুলিই হল গর্ভাধান সংস্কারের ফল বা পরিণতি।

[[সুশ্রুত সংহিতা|সুশ্ৰুত সংহিতায়]] লিখিত আছে-
<center >
**আহারাচার চেষ্টা ভিয়াদৃশোভি সমন্বিতৌ।

**স্ত্রীপুংসৌ সমুপেয়াতাং তয়োঃ পুত্রোত্তপি তাদৃশঃ ।।**

(সুশ্রুত সংহিতা / শরীর ২/৪৩/৫০)

অর্থাৎ- নর নারী যেমন আহার ব্যবহার বা প্রচেষ্টায় মিলিত হয়ে পরস্পর সহবাস করে তাদের পুত্র সন্তানও তেমনি স্বভাব প্রাপ্ত হয় ।

## পাদটীকা
সুবলচন্দ্র মিত্র, সরল বাঙ্গালা অভিধান, নিউ বেঙ্গল প্রেস প্রাইভেট লিমিটেড, কলিকাতা, ১৯৮৪।

## তথ্যসূত্র

## বহিঃসংযোগ

* Garbhadhana Samskara 

বিষয়শ্রেণী:হিন্দু সংস্কার
অ্যাকটিভিশন ব্লিজার্ড

**অ্যাকটিভিশন ব্লিজার্ড ইনকর্পোরেটেড** (ইংরেজিতে: Activision Blizzard) (সাবেক **অ্যাকটিভিশন ইনকর্পোরেটেড**) () একটি মার্কিন ভিডিও গেম কোম্পানি। অ্যাকটিভিশন এবং ব্লিজার্ড এন্টারটেইনমেন্ট কোম্পানি দুইটির স্বত্বাধিকারী প্রতিষ্ঠান হল অ্যাকটিভিশন ব্লিজার্ড।
অ্যাকটিভিশন ব্লিজার্ডের অধিকাংশই ফ্রেঞ্চ কোম্পানি ভিভেনডি-এর মালিকানাধীন। ২০০৭ সালের ২ ডিসেম্বরে অ্যাকটিভিশন এবং ভিভেনডি কোম্পানিদ্বয়ের একত্রীকরণের ফলে অ্যাকটিভিশন ব্লিজার্ড সৃষ্টি হয়। এই একত্রীকরণে ব্যয় হয় প্রায় ১৮.৮ বিলিয়ন মার্কিন ডলার।
উভয় কোম্পানিই ভেবেছিল যে এই একত্রীকরণের ফলে গঠিত কোম্পানিটি পৃথিবীর সর্ববৃহৎ ভিডিও গেম নির্মাতা হবে এবং ভিডিও গেম শিল্পে বিশ্বের অন্যতম প্রধান প্রধান কোম্পানিতে পরিণত হবে।

## তথ্যসূত্র

## বহিঃসংযোগ
* অ্যাকটিভিশন ব্লিজার্ডের অফিশিয়াল ওয়েবসাইট
* অ্যাকটিভিশনের অফিশিয়াল ওয়েবসাইট
* ব্লিজার্ড এন্টারটেইনমেন্টের অফিশিয়াল ওয়েবসাইট

বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি
বিষয়শ্রেণী:২০০৮-এ প্রতিষ্ঠিত মার্কিন কোম্পানি
বিষয়শ্রেণী:২০০৮-এ প্রতিষ্ঠিত ভিডিও গেম কোম্পানি
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:ভিডিও গেম প্রকাশক
বন্দর আব্বাস

**বন্দর আব্বাস** () ইরানের দক্ষিণ-পশ্চিমে পারস্য উপসাগরের উপকূলে অবস্থিত একটি সমুদ্রবন্দর। এটি ইরানের হোর্মোজগন প্রদেশের বৃহত্তম শহর ও রাজধানী। বন্দরটি হরমুজ প্রণালীর তীরে একটি কৌশলগত অবস্থানে অবস্থিত। এখানে ইরানি নৌবাহিনীর প্রধান ঘাঁটিটি অবস্থিত। এখানে প্রায় সাড়ে তিন লক্ষ লোক বাস করে।

শহরটি অতীতে ইংরেজ বণিকদের কাছে গম্ব্রুন নামে এবং ওলন্দাজ বণিকদের কাছে গামরুন নামে পরিচিত ছিল।

## শিক্ষা
### বিশ্ববিদ্যালয়
thumb|right|260px|বন্দর আব্বাস
* বন্দর আব্বাস ইউনিভার্সিটি অফ মেডিকেল সাইন্সেস
* ইউনিভার্সিটি অফ হোরমোজগেন
* ইসলামিক আজাদ ইউনিভার্সিটি অফ বন্দর আব্বাস 

## তথ্যসূত্র

## বহিঃসংযোগ

* Bandar Abbas on Iran Chamber Society (www.iranchamber.com)
* Bandar Abbas Port
* www.hums.ac.ir/english/province/hormozgan english/bandar_abbas.htm

বিষয়শ্রেণী:ইরানের শহর
অ্যাডোবি ইনকর্পোরেটেড

**অ্যাডবি সিস্টেমস** () (ইংরেজিতে: Adobe Systems) একটি মার্কিন কম্পিউটার সফটওয়্যার কোম্পানি। কোম্পানিটির সদর-দপ্তর ক্যালিফোর্নিয়ার সান জোস শহরে অবস্থিত। অ্যাডোবি সিস্টেমস মাল্টিমিডিয়া সফটওয়্যার তৈরির জন্য পৃথিবীব্যাপী বিখ্যাত। বর্তমানে মাল্টিমিডিয়ার পাশাপাশি অ্যাডোবি ইন্টারনেট অ্যাপ্লিকেশন উন্নয়নও করছে।
 
জন ওয়ারনক এবং চার্লস গেশক কর্তৃক ১৯৮২ সালের ডিসেম্বরে অ্যাডোবি সিস্টেমস প্রতিষ্ঠিত হয়। তারা উভয়ই পালো আল্টো রিসার্চ সেন্টার ত্যাগ করে অ্যাডোবি সিস্টেমস প্রতিষ্ঠা করে। মূলত পোস্টস্ক্রিপ্ট পেজ ডিসক্রিপশন ল্যাঙ্গুয়েজ উন্নয়ন ও বিক্রয়ের জন্যই তারা অ্যাডোবি প্রতিষ্ঠা করেন। ১৯৮৫ অ্যাপল ইনকর্পোরেটেড তাদের লেজার রাইটার প্রিন্টারে ব্যবহারের জন্য পোস্টস্ক্রিপ্টের লাইসেন্স করে যার ফলে ডেস্কটপ পাবলিশিং-এর উন্নয়নের ধারা উন্মোচিত হয়। ক্যালিফোর্নিয়ার লস আন্টোসে অবস্থিত অ্যাডোবি নামের একটি খাঁড়ির নামে কোম্পানির নাম অ্যাডোবি সিস্টেমস রাখা হয়। এই খাঁড়িটি অ্যাডোবির একজন প্রতিষ্ঠাতার বাড়ির পেছন দিয়ে প্রবাহিত হয়। ২০০৫ সালের ডিসেম্বরে অ্যাডোবি এর প্রধান প্রতিদ্বন্দ্বী ম্যাক্রোমিডিয়াকে কিনে নেয়। যার ফলে অ্যাডোবির পণ্য-তালিকায় বেশ কিছু সফটওয়্যার ও সফটওয়্যার প্ল্যাটফরম যোগ হয়।
 
আগস্ট ২০০৯ নাগাদ, অ্যাডোবির মোট কর্মকর্তা-কর্মচারীর সংখ্যা ৭,৫৬৪ জন। এদের প্রায় ৪০% সান জোসে কর্মরত। ক্যালিফোর্নিয়ার সান জোসে সদর-দপ্তর ছাড়াও অর্লান্ডো, ফ্লোরিডা, সিয়াটল, ওয়াশিংটন, সান ফ্রান্সিসকো, ক্যালিফোর্নিয়া, অটোয়া, অন্টারিও, মিনিয়াপোলিস, মিনেসোটা, হ্যামবুর্গ, জার্মানি, নোইদা, বেঙ্গালুরু, ভারত, বুখারেস্ট, রোমানিয়া, এবং বেইজিং, চীনে অ্যাডোবির অফিস রয়েছে।

## অ্যাডোবি সফটওয়্যার সমূহ
* অ্যাডোবি রিডার।
* অ্যাডোবি ফটোশপ।
* অ্যাডোবি ইলাস্ট্রেটর।
* অ্যাডোবি লাইটিং রুম।
* অ্যাডোবি ফ্ল্যাশ

## তথ্যসূত্র

## বহিঃসংযোগ
* 
Adobe.com - প্রাতিষ্ঠানিক ওয়েবসাইট
* Adobe Systems Video and Audio on MarketWatch
* Tech's greatest arguments: Apple vs. Adobe Flash

বিষয়শ্রেণী:মার্কিন যুক্তরাষ্ট্রের তথ্য প্রযুক্তি কোম্পানি
বিষয়শ্রেণী:মার্কিন যুক্তরাষ্ট্রের সফটওয়্যার কোম্পানি
বিষয়শ্রেণী:সফটওয়্যার কোম্পানি
বিষয়শ্রেণী:এডবি সিস্টেমস
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
কুর্দিস্তান

**কুর্দিস্তান** ( ; ইংরেজি ভাষায়: Kurdistan; অর্থ “কুর্দিদের দেশ”) মধ্যপ্রাচ্যে অবস্থিত ভৌগোলিক ও সাংস্কৃতিকভাবে একতাবদ্ধ একটি অঞ্চল। এখানকার সংখ্যাগরিষ্ঠ জনগণ কুর্দি জাতির লোক, যারা কুর্দি ভাষায় কথা বলে ও কুর্দি সংস্কৃতি লালন করে।

সেলজুক তুর্কি সুলতান সাঞ্জার সম্ভবত সর্বপ্রথম ১২শ শতকে কুর্দিস্তান নামটি সরকারীভাবে ব্যবহার করেন। তিনি সেসময় কুর্দিদের আবাসভূমি বিজয় করেছিলেন এবং কুর্দিস্তান নামের একটি প্রদেশ গঠন করেছিলেন। এর রাজধানী ছিল বাহার শহর, যা বর্তমান ইরানি হামাদান শহরের কাছেই অবস্থিত।

আধুনিককালে কুর্দিস্তান বলতে তুরস্কের পূর্বের কিছু অংশ (তুর্কি কুর্দিস্তান), উত্তর ইরাক (ইরাকি কুর্দিস্তান), দক্ষিণ-পশ্চিম ইরান (ইরানি কুর্দিস্তান) এবং উত্তর সিরিয়ার (সিরীয় কুর্দিস্তান) কুর্দি-অধ্যুষিত অঞ্চলগুলিকে বোঝায়। ভৌগলিকভাবে কুর্দিস্তান অঞ্চলটি জগ্রোস পর্বতমালার উত্তর-পশ্চিম অংশ এবং তোরোস পর্বতমালার পূর্বাংশ নিয়ে গঠিত।  এছাড়া আজারবাইজান ও আর্মেনিয়ার সামান্য কিছু এলাকাকেও কুর্দিস্তানের অন্তর্গত গণ্য করা হয়।

ইরাকি কুর্দিস্তান ১৯৭০ সালে ইরাকি সরকারের সাথে এক চুক্তির মাধ্যমে স্বায়ত্তশাসন লাভ করে। ২০০৫ সালে ইরাকের নতুন সংবিধানেও ইরাকি কুর্দিস্তানের এই স্বায়ত্তশাসন পুনরায় স্বীকৃতি পায়। ইরাকের প্রতিবেশী ইরানের কুর্দি-অধ্যুষিত এলাকাটিকে কোর্দেস্তন নামের একটি প্রদেশের অন্তর্গত করা হয়েছে। কিন্তু ইরানের এই প্রদেশটি কোন স্বায়ত্তশাসিত প্রদেশ নয়।

বিংশ শতাব্দীতে কুর্দি জাতীয়তাবাদের উন্মেষ ঘটে। কিছু কুর্দি জাতীয়তাবাদী সংগঠন কুর্দিস্তান নামের একটি স্বাধীন জাতিরাষ্ট্র গঠনের প্রয়াস চালিয়ে যাচ্ছে, যাতে কুর্দি-অধ্যুষিত সমস্ত এলাকা বা এর অংশবিশেষ অন্তর্ভুক্ত থাকবে। অন্যরা বর্তমান রাষ্ট্রীয় সীমানাগুলির মধ্যেই কুর্দি অঞ্চলগুলির স্বায়ত্বশাসনের পরিমাণ বাড়ানোর পক্ষপাতী। 

মক্রান অঞ্চলে পীরশহর ও বিজরের দুটি শহর অন্তর্ভুক্ত রয়েছে।

## তথ্যসূত্র


বিষয়শ্রেণী:মধ্যপ্রাচ্য
বিষয়শ্রেণী:কুর্দিস্তান
বিষয়শ্রেণী:বিভাজিত অঞ্চল
বিষয়শ্রেণী:সাংস্কৃতিক অঞ্চল
বিষয়শ্রেণী:ঐতিহাসিক অঞ্চল
নিউ ইয়র্ক স্টক এক্সচেঞ্জ ইউরোনেক্সট

**নিউ ইয়র্ক স্টক এক্সচেঞ্জ ইউরোনেক্সট** (ইংরেজিতে:**NYSE Euronext**) (সাবেক **NYSE Group Inc.** এবং **Euronext N.V.**) একটি ইউরো-অ্যামেরিকান কর্পোরেশন যা কয়েকটি শেয়ার বাজার ও সিকিউরিটি এক্সচেঞ্জ পরিচালনা করে। এদের মধ্যে ইউরোনেক্সট, নিউ ইয়র্ক স্টক এক্সচেঞ্জ, NYSE Arca উল্লেখযোগ্য। এছাড়া NYSE রেগুলেশন নামক একটি সংস্থাও এই কর্পোরেশনটি পরিচালনা করে থাকে।

২০০৬ এর ৭ মার্চ নিউ ইউর্ক স্টক এক্সচেঞ্জ NYSE গ্রুপ গঠনের লক্ষ্যে আর্কিপেলাগো হোল্ডিংসকে ১০ বিলিয়ন মার্কিন ডলারের বিনিময়ে কিনে নেয়। NYSE গ্রুপ তার নিজস্ব শেয়ার বাজারে ২০০৬ এর ৮ মার্চে বাণিজ্যিক কার্যক্রম শুরু করে। নিউ ইউর্ক স্টক এক্সচেঞ্জের ১,৩৩৬ টি সিটের মালিকগণ এই গ্রুপের ৮০,১৭৭ টি শেয়ার পায়। এছাড়া তারা নগদ ৩০০,০০০ ডলার ও ৭০,৫৭০ ডলার লভ্যাংশ লাভ করে। NYSE গ্রুপ এবং ইউরোনেক্সটের মধ্যে একত্রীকরণ ঘটে ২০০৭ এর ৪ এপ্রিল। এর ফলে বিশ্বের প্রথম ইকুইটি এক্সচেঞ্জ গঠিত হয়। পরবর্তিতে ২০০৭ সালের ২৬ জুলাই NYSE রেগুলেশন এবং ন্যাসড্যাকের মধ্যে একত্রীকরণ ঘটে। এর ফলে NYSE রেগুলেশন তখন থেকে কার্যত NYSE ইউরোনেক্সট কর্তৃক নিয়ন্ত্রীত হয় না।

## শাখা অফিস
নিম্বোক্ত স্থানে নিউ ইউর্ক স্টক এক্সচেঞ্জ ইউরোনেক্সটের শাখা অফিস রয়েছে:
* আমস্টারডাম, নেদারল্যান্ড
* প্যারিস, ফ্রান্স
* লিসবন, পর্তুগাল
* লন্ডন, যুক্তরাজ্য 
* সান ফ্রান্সিসকো, ক্যালিফোর্নিয়া, যুক্তরাষ্ট্র
* বেলফাস্ট, উত্তর আয়ারল্যান্ড
* ব্রাসেলস, বেলজিয়াম

## তথ্যসূত্র

## বহিঃসংযোগ
* 
* "NYSE stock soars 25 per cent after it goes public for first time in 214 years", কানাডিয়ান ব্রডকাস্টিং কর্পোরেশন, ২০০৬-০৩-০৮

বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:২০০৭-এ প্রতিষ্ঠিত মার্কিন কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
বিষয়শ্রেণী:২০০৭-এ নিউ ইয়র্ক সিটিতে প্রতিষ্ঠিত
বিষয়শ্রেণী:নিউইয়র্ক সিটি ভিত্তিক আর্থিক পরিষেবা প্রদানকারী কোম্পানি
বিষয়শ্রেণী:২০১৩-এর অধিগ্রহণ ও একত্রীকরণ
অয়লারের অভেদ

[250px|থাম্ব|ডান|The [exponential function *e**z* can be defined as the limit of , as *N* approaches infinity, and thus *e**iπ* is the limit of . In this animation *N* takes various increasing values from 1 to 100. The computation of  is displayed as the combined effect of *N* repeated multiplications in the complex plane, with the final point being the actual value of . It can be seen that as *N* gets larger  approaches a limit of −1.]]
**অয়লারের অভেদ** হল একটি গণিতিক সমীকরণ। সুইস-জার্মান গণিতবিদ লিওনার্দ অয়লারের নামানুসারে নামকৃত করা হয়েছে। নিম্নরূপে তা প্রকাশ করা হলঃ
:e^{i \pi} +1 = 0 \, 
যেখানে,
:e\,\! অয়লার সংখ্যা, স্বাভাবিক লগারিদমের ভিত্তি।
:i\,\! কাল্পনিক একক, যা *i*2 = −1, কে সিদ্ধ করে,
:\pi\,\! পাই, যা বৃত্তের পরিধি ও ব্যাসের অণুপাত।

অয়লারের অভেদকে অয়লারের সমীকরণও বলা হয়ে থাকে।

## উৎপত্তি
থাম্ব|ডান|200px|অয়লারের সূত্রের জন্য একটি সাধারণ কোণ।
অয়লারের অভেদ হল অয়লারের সূত্রের একটি বিশেষ ক্ষেত্রের জটিল বিশ্লেষণ থেকে, সেটি হলঃ

: e^{ix} = \cos x + i \sin x \,\!

কোন বাস্তব সংখ্যা জন্য *"x"* । (ত্রিকোণমিতির ফাংশন *sine* এবং *cosine* রেডিয়ানে নেওয়া হবে, ডিগ্রীতে না।) বিশেদভাবে,

: e^{i \pi} = \cos \pi + i \sin \pi.\,\!

থেকে

:\cos \pi = -1  \, \! 

এবং

:\sin \pi = 0,\,\!

এটি অনুসরণ করে যে

: e^{i \pi} = -1,\,\!
এবং আমরা পাই,
: e^{i \pi} +1 = 0.\,\!

## তথ্যসূত্র

বিষয়শ্রেণী:সমীকরণ
বিষয়শ্রেণী:জটিল বিশ্লেষণ
বিষয়শ্রেণী:গাণিতিক অভেদ
বিষয়শ্রেণী:জটিল বিশ্লেষণের উপপাদ্য
হার্ড রক

[200px|thumb|[লেড জেপলিন ১৯৭৫ সালে শিকাগো স্টেডিয়ামে ]]
**হার্ড রক** হালকাভাবে সংজ্ঞায়িত রক সংগীতের একটি প্রকার যার উৎস ১৯৬০-এর দশকের গ্যারেজ, ব্লুজ রক ও সাইকেডেলিক রকে আছে। এতে ডিস্টোর্টেড ইলেকট্রিক গিটার, বেজ গিটার, ড্রাম ও সাথে পিয়ানো, কি-বোর্ডও ব্যবহার করা হয়। ১৯৭০ দশকের জনপ্রিয় সঙ্গীতের মাঝে এটি বেড়ে ওঠে লেড জেপলিন, ডিপ পার্পল, এরোস্মিথ, এসি ডিসি এবং ভ্যান হেলেন ব্যান্ডের সংস্পর্শে এবং ১৯৮০ দশকের বাণিজ্যিক সাফল্যের শিখরে ওঠে। এই দশকের শেষের দিকে কিছু গ্লাম মেটাল ব্যান্ড বনজোভি, ডিফ লেপার্ড ও গানস অ্যান্ড রোজেস খুব সফল হয়ে ওঠে, তবে তাদের জনপ্রিয়তা হারায় গ্রুঞ্জের সাফল্যের কারণে। এরা ছাড়াও অনেক পোস্ট গ্রুঞ্জ ব্যান্ডগুলো হার্ড রক গান করতে থাকে। হার্ড রক এক ধরনের উচ্চশব্দের আক্রমণাত্নক রক সঙ্গীত। হার্ড রককে কখনো কখনো কক রকের কাতারে ফেলা হয় এর প্রকাশ্য পুরুষত্ব ও যৌনতার জন্য এবং ঐতিহাসিকভাবেই এটা পরিবেশন করে পুরুষরা ও শ্রোতারা হলো সাদা চামড়ার ও বয়ঃসন্ধিকালের ছেলেরা। ১৯৬০-এর দশকে হার্ড রককে হেভি মেটালের সাথে তুলনা করা যেত কাছাকাছি হিসেবে, কিন্তু আস্তে আস্তে এদের মধ্যে ব্যবধান বাড়তে থাকে। হার্ড রক রক এ্যান্ড রোলের পরিচয় বহন করে। হেভি মেটাল আরো গভীর বৈশিষ্ট্য নিয়ে আসে ৭০-এর দশকে ব্ল্যাক সাবাথের মাধ্যমে এবং ৮০-এর দশকে এর আরও অনেক উপধারা সৃষ্টি হয়। ৬০-এর দশকের মাঝামাঝিতে আমেরিকা ও ইংল্যান্ডের রক ব্যান্ডগুলো রক এ্যান্ড রোলকে পরিশীলিত করতে থাকে শব্দাড়ম্বর ড্রামের শব্দে, কঠিন শব্দে, ভারী গিটার রিফের মাধ্যমে ও উচ্চ গলার ভোকালের মাধ্যমে। ১৯৬০-এর দশকের শেষের দিকে মূল ধারার রক সঙ্গীত বিভক্ত হয় সাইকেডেলিক রক থেকে সফট রক ও হার্ড রকে। সফট রকের উৎপত্তি বা অনুপ্রেরণা ফোক রক, যা সুরেলা সুর ও সঙ্গীত মাধূর্য ব্যবহার করে। অন্যদিকে হার্ড রকের অনুপ্রেরণা ব্লুজ রক যা উচ্চ শব্দের ও অধিক তীব্রতার। ব্লুজ রকের অগ্রবর্তীরা হলেন ক্রিম, জিমি হেন্ড্রিক্স এবং দ্যা জেফ বেক দল। আমেরিকার ডিসকো ও ইংল্যান্ডের পাঙ্করকের উত্থান হার্ড রকের সাফল্যকে স্তিমিত করে ফেলে। ১৯৮২ সালের দিকে থ্রাশ মেটালের সৃষ্টি যা হেভি মেটাল উপাদানের সাথে হার্ডকোর পাঙ্কের উপাদান মিশিয়ে সৃষ্টি এবং যা সৃষ্টি করে মূলত মেটালিকা, স্লেয়ার, অ্যানথ্রাক্স ও মেগাডেথ ব্যান্ডগুলো হার্ড রকের ধরন পরিবর্তন করে ফেলে ও এক্সট্রিম মেটাল তৈরিতে অবদান রাখে। আমেরিকায় হার্ড রক প্রথম সারিতে চলে আসে যখন ১৯৮৬ সালে পয়জন এবং সিন্ড্রেলা তাদের মাল্টি-প্লাটিনাম পাওয়া প্রথম অ্যালবাম বের করে। ১৯৮৬ সালে ভ্যান হেলেন ব্যান্ডের ৫১৫০ অ্যালবামটি তাদের ১ম অ্যালবাম ভোকাল স্যামি হাগারের সঙ্গে, যা আমেরিকায় তিন সপ্তাহ ধরে ১ম অবস্থানে থাকে ও ৬ মিলিয়ন কপির বেশি বিক্রি হয়। এই দশকের ২য় অর্ধে আমেরিকায় হার্ড রক পরিণত হয় সবচেয়ে ভরসা করার মতো বাণিজ্যিক জনপ্রিয় সঙ্গীতে।

## বহিঃসংযোগ
* blueoystercult.com 
* allmusic.com
* allmusic.com/cg

বিষয়শ্রেণী:সঙ্গীতের ধারা
বিষয়শ্রেণী:রক সঙ্গীত
বিষয়শ্রেণী:১৯৬০-এর দশকের সঙ্গীত
বিষয়শ্রেণী:হার্ড রক
বিষয়শ্রেণী:রক সঙ্গীত ধারা
ক্রিস্টিয়ান মেটাল

[right|200px|thumb| [স্টাইপার ব্যান্ডের মঞ্চ ১৯৮৬ সালে টু হেল উইথ দ্যা ডেভিল সফরে]]
**ক্রিস্টিয়ান মেটাল** যা হোয়াইট মেটাল নামেও পরিচিত একটি হেভি মেটাল ধারার সঙ্গীতের একটি উপধারা যাতে ক্রিস্টান ধর্মের উপদেশ থাকে। যেসব ক্রিস্টানরা হেভি মেটাল ধারার গান শোনে তাদের জন্য ক্রিস্টান ধর্ম অনুসারীরা ব্যান্ডরা এই ধারার গান গায়, যা তৈরি ও বণ্টন হয় নানা ক্রিস্টান নেটওয়ার্কে। ক্রিস্টিয়ান মেটাল একটি সঙ্গীত ধারা থেকে ধারণা বলাই শ্রেয় যেহেতু এর নির্দিষ্ট কোন বৈশিষ্ট্য নেই। হেভি মেটাল ধারার সঙ্গীতের প্রায় সব উপধারাতেই ক্রিস্টিয়ান মেটাল ব্যান্ড আছে এবং তাদের মধ্যে একটি সাধারণ মিল হচ্ছে গানের কথায়। এই ধারার গানের অগ্রবর্তী ব্যান্ড হলো আমেরিকান রিজারেকশন ব্যান্ড ও সুইডেন-এর জেরুজালেম ব্যান্ড।

## ইতিহাস
১৯৭০-এর দশকের শেষের দিকে এই ধারার গান বিস্তৃতি লাভ করে।লস এ্যাঞ্জেলসের ব্যান্ড স্টাইপার ১৯৮০-এর দশকে সাফল্য পায়।১৯৮৪ সালে ক্রিস্টিয়ান মেটাল শব্দটির উদ্ভব হয়। ক্যালিফোর্নিয়ার ব্যান্ড ট্যুরনিকুয়েট ও অস্ট্রেলিয়া-এর ব্যান্ড মরটিফিকেশন ১৯৯০-এর দশকে এই ধারার নেতৃত্ব দেয়। মেটালকোর দলেরা যেমন আন্ডারওথ, ডেমন হান্টার, এজ আই লে ডায়িং এবং নরমা জিন ২০০০ সহস্রাব্দে মূলধারায় বেশ কিছু সাফল্য পায় ও মনোযোগ আকর্ষণ করে বিলবোর্ড ২০০ ভেতর স্থান করে নিয়ে। আমেরিকান ইতিহাসবিদ ইলীন লুর ১৯৮০-এর দশকের মাঝামাঝি থেকে ১৯৯০-এর দশকের মাঝামাঝি পর্যন্ত ক্রিস্টিয়ান মেটালকে পর্যালোচনা করেন ও ২০০৫ সালে আমেরিকান কোয়ার্টারলি নামক পত্রিকায় নাতিদীর্ঘ প্রবন্ধ লেখেন “মেটাল মিশনারীস টু দ্যা নেশনঃ ক্রিস্টিয়ান হেভি মেটাল মিউজিক, পারিবারিক মূল্যবোধ ও তরুণ সংস্কৃতি,১৯৮৪-১৯৯৪” শিরোনামে। লুর বলেন ক্রিস্টিয়ান মেটাল বিচ্ছিন্নতার অনুভব ও বিদ্রোহ প্রকাশ করছে সেকুলার মেটালের মতোই তবে সম্পূর্ণ ভিন্ন উপায়ে। ক্রিস্টিয়ান মেটালের বিদ্রোহ আসলে খ্রিস্টানদের অবস্থানের মতোই যারা আধুনিক সমাজ ও সংস্কৃতির পাপাচারপূর্ণ ও নৈতিকতাবিহীন অবস্থানের বিপরীতে, যেখানে আইনগত বৈধতা ও জনপ্রিয়তা পাচ্ছে গর্ভপাত, পর্নোগ্রাফি ও ঐতিহ্যবাহী সামাজিক মূল্যবোধ ক্ষয়ে যাচ্ছে এবং পুরুষ সমকামী অধিকার ও নারীবাদী আন্দোলন-এর তীব্রতা বাড়ছে। সেকুলার মেটাল ব্যান্ড ও তাদের ভক্তরা তাদের মত ও চিন্তা প্রকাশে উৎসাহী ও কর্তৃপক্ষকে অন্ধভাবে অনুসরণ করে না এমনকি তাদের ধর্মীয় বিশ্বাসের ক্ষেত্রেও। 
[left|200px|thumb| জার্মান [পাওয়ার মেটাল সেভেন্থ এভিনিউ]]

মরবাগের মতে যেসব দেশে দীর্ঘ মেটাল আন্দোলনের ইতিহাস আছে সেখানে ক্রিস্টিয়ান মেটালের উদ্ভব ঘটেছে যেমন-আমেরিকা, ব্রাজিল, মেক্সিকো,জার্মানি, হল্যান্ড, নরওয়ে, সুইডেন ও ফিনল্যান্ডে। কজেটিল মলনেস এ্যান্টেস্টটর ব্যান্ডের মূল ভোকাল বলেনঃ” আমরা আমদের চিহ্নিত করে ব্ল্যাক মেটাল-এর মতো সঙ্গীত ধারা হিসেবে, কিন্তু ব্ল্যাক মেটালকে আমাদের বিশ্বাস বা আদর্শ হিসেবে মনে করে না।“ কিছু ক্রিস্টান দলেরা, যেমন- কিং জেমস অনলি মুভমেন্ট মনে করে মেটাল ও রক সঙ্গীতের কথা, সুর ও ব্যান্ড সদস্যদের জীবনযাপনের ধরন সবই তাদের বিশ্বাসের বিপরীতে, যদিও মেটাল ভক্তরা একে আর দশটা সঙ্গীত ধারা যেমন-জ্যাজ সঙ্গীত, শাস্ত্রীয় সঙ্গীত, ব্লুজ, পাঙ্ক ও হিপহপের মতোই মনে করে। কিছু মেটাল ভক্তরা আবার মনে করে ক্রিস্টিয়ান মেটালের গানের কথা মেটালের আসল উদ্দেশ্যের বিপরীত। ১৯৮০ ও ১৯৯০-এর দশকে সমালোচিত হয় এই ধারার সঙ্গীত আন্দোলন ও ক্রিস্টিয়ান মেটাল আন্দোলনে মৌলিকত্বের অভাব বলে একই সাথে মনে করে সেকুলার ও ক্রিস্টান দলগুলো।

## বহিঃসংযোগ
* inter-disciplinary.net
* buzzgrinder.com

বিষয়শ্রেণী:রক সঙ্গীতের প্রকারভেদ
ডুম মেটাল

right|200px|thumb|টনি ইয়োম্মির গিটার বাদনের ধরন ডুম মেটালের মাধ্যমে ভীষণ প্রভাবিত
**ডুম মেটাল** হেভি মেটাল সঙ্গীতের চূড়ান্ত রূপ যা ধীর গতির টেম্পো, নিচু শব্দের গিটার ও অন্যান্য জাতের মেটাল সংগীতে চেয়ে ভারী ও মোটা। সঙ্গীত ও গানের কথায় উঠে আসে এক ধরনের নৈরাশ্য, ভয় ও দোদুল্যমান অনুভূতি। এই গানের ধারাটি ব্ল্যাক সাবাথ ব্যান্ডের প্রাথমিক কাজের মাধ্যমে প্রভাবিত, যেমন তাদের গান ‘’ইন টু দ্যা ভয়েড’’ ও ‘’ব্ল্যাক সাবাথ’’। ১৯৮০-এর দশকের প্রথম দিকে ইংল্যান্ডের পাগান অল্টার, উইচ ফাইন্ডার জেনারেল, আমেরিকার পেন্টাগ্রাম, সেইন্ট ভিটুস ও ট্রাবল এবং সুইডেনের ক্যান্ডেলমাস ডুম মেটালকে একটি আলাদা ধারা হিসেবে প্রতিষ্ঠিত করে। ইলেকট্রিক গিটার, বেজ গিটার ও ড্রামস সবচেয়ে সাধারণ বাদ্যযন্ত্র ডুম মেটালে, তবে মাঝেমাঝে কি-বোর্ডও ব্যবহার করা হয়। গিটারিস্ট ও বেজিস্টরা খুবই নিচু লয়ে বাদ্যযন্ত্রকে টিউন করে রাখে ও বেশি মাত্রার ডিস্টোরশন ব্যবহার করে। এটা খুবই ভারী ও মোটা গিটারের শব্দ তৈরি করে যা এই ধারার সংগীতকে সংজ্ঞায়িত করার মতো বৈশিষ্ট্যেগুলোর মধ্যে অন্যতম। ঐতিহ্যবাহী ডুম মেটালে পরিষ্কার গলা দরকার যা প্রকাশ করবে এক ধরনের নৈরাশ্য, ব্যথা ও অনুকরণ করবে অজি অসবর্ন, ববি লিবলিং ও জেব পার্কেসের উচ্চ শব্দের বিলাপ। এপিক ডুম মেটাল ভোকালরা অপেরাটিক ধাঁচের গান করে। আধুনিক ডুম মেটালে অবশ্য গর্জন ও চিৎকার করা গায়কীই বেশি হয়, অনেকটা স্লুডজ মেটালের মতো। গানের কথা ডুম মেটালে একটি গুরুত্বপূর্ণ ভূমিকা রাখে। এগুলি নিরাশাবাদী ধরনের হয়ে থাকে যাতে উঠে আসে ভোগান্তি, হতাশা, ভয়, শোক ও রাগ। কিছু ব্যান্ড গান লিখে আত্নদার্শনিক ও ব্যক্তিগত উপায়ে এবং অন্যরা সাহিত্য থেকে অনুপ্রাণিত হয়ে প্রতীকের মাধ্যমে। ট্রাবল ব্যান্ড ক্রিস্টান ধর্মকে তাদের গানে নিয়ে আসে। অন্যরা রহস্যময়তা ও পাগান ভাবমূর্তি নিয়ে আসে তাদের গানে। কিছু ব্যান্ড গান লিখে মাদকাসক্তি ও মাদকের ব্যবহার তাদের গানে নিয়ে আসে। ডুম মেটাল হেভি মেটাল ধারার গানের সবচেয়ে প্রাচীন রূপ যার শিকড় আছে ব্ল্যাক সাবাথের প্রাথমিক কাজে। ব্ল্যাক সাবাথের শিকড় আছে ব্লুজ ধারার গানে, কিন্তু টনি ইয়োম্মির গিটার বাদনের ধরন ডুম মেটালের মাধ্যমে ভীষণ প্রভাবিত। ১৯৭০-এর দশকে ব্ল্যাক সাবাথ ও আমেরিকার ব্যান্ড পেন্টাগ্রাম তৈরি ও পরিবেশন করতে থাকে এক ধরনের অন্ধকার ও ভারী সংগীত, যা ডুম মেটালের ভিত্তি রচনা করে দেয়। ১৯৮০-এর দশকে ডুম মেটাল গভীরভাবে আন্ডারগ্রাউন্ডে ছিল ও খুব অল্প মানুষের মধ্যে সীমাবদ্ধ ছিল। ১৯৮০-এর দশকে মেটাল সঙ্গীতের জগতে স্পিড মেটাল ও থ্রাশ মেটাল প্রভাব বিস্তার করে রেখেছিল ও বাণিজ়্যিকভাবে গ্লাম মেটাল জায়গা নিয়েছিল। সে সময়ে ডুম মেটাল ব্যান্ডগুলো কখনোই তেমন মনোযোগ আকর্ষণ করতে পারেনি।

## বহিঃসংযোগ
* metal-archives.com
* metalstorm.ee 

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
ব্লুজ রক

**ব্লুজ রক** এক ধরনের উচ্চ উৎপাদনশীল সঙ্গীত ধারা যা রক এ্যান্ড রোল ধরনের সাথে বর্ধিত বুগি জ্যাম ও ১২-বার ব্লুজের সমন্বয়ে তৈরি। ইলেকট্রিক গিটার, বেজ গিটার ও ড্রামসের মাধ্যমে ব্লুজ রকের শব্দ তৈরি হয় যাতে ইলেকট্রিক গিটারের শব্দ বিবর্ধিত হয় টিউব গিটার বিবর্ধকের মাধ্যমে।

## ইতিহাস
১৯৬০-এর দশকের মাঝামাঝিতে ইংল্যান্ড এবং আমেরিকাতে এই ধারার সঙ্গীত বিকশিত হয়। পাইরো স্কেয়ারউফফি বলেনঃ “রিদম এ্যান্ড ব্লুজের একটি ধারা যা সাদা চামড়ার ইউরোপিয়ানরা করত। দ্যা হু, দ্যা ইয়ার্ডবার্ডস, লেড জেপলিন, দ্যা এনিমেলস, ফ্লিটউড ম্যাক, ক্রিম ও রোলিং স্টোনস এই জাতের সঙ্গীত নিয়ে গবেষণা করে যা এসেছে হাউলিং উলফ,রবার্ট জনসন, জিমি রেড, মাডি ওয়াটার ও বি.বি. কিং থেকে। প্রথম দিকের ব্লুজ রক ব্যান্ডগুলো লম্বা ধাচের ও ইম্প্রোভাইজেশন জড়িত গান করত যা ছিল জ্যাজ সঙ্গীতের একটি বৈশিষ্ট্য। ১৯৭০-এর দশকে ব্লুজ রক ব্যান্ডগুলো আরো ভারী ও গভীর সঙ্গীত করতে থাকে। এই দশকে ব্লুজরক ও হার্ডরকের পার্থক্য প্রকট হয়ে ওঠে যখন ব্যান্ডগুলো রক ধরনের অ্যালবাম করতে থাকে। ১৯৮০-এর দশকে ও ১৯৯০-এর দশকে ব্লুজরক ব্যান্ডগুলো তাদের শিকড়ে ফিরে যায়। ফ্যাবুলাস থান্ডারবার্ড ও স্স্টিভ রে ভাগানের মতো ব্যান্ডরা রক সংগীতের সাথে কৃত্রিম প্রণয় প্রকাশ করতে থাকে।

## বৈশিষ্ট্য
ব্লুজ রককে বৈশিষ্ট্যমন্ডিত করা যেতে পারে ব্লুজি ইম্প্রোভাইজেশন, ১২ বার ব্লুজ, বর্ধিত বুগি জ্যাম যা সাধারণত ইলেকট্রিক গিটার বাজানোর উপর বেশি নির্ভর করে এবং অনেক ভারী ধাঁচে, রিফ ভিত্তিক শব্দ এবং যা ঐতিহ্যবাহী শিকাগো ধরনের ব্লুজের আমেজকে মনে করায়।ব্লুজ রক ব্যান্ডগুলো ইনস্ট্রুমেন্টাল কম্বো এবং উচ্চ মাত্রার বিবর্ধিত শব্দের ধারণাটা পেয়েছে রক এ্যান্ড রোল থেকে।এটাতে মাঝে মাঝে দ্রুত লয়ের টেম্পো থাকে যা তাকে আলাদা করেছে ব্লুজ থেকে।
## গঠন
ব্লুজ রকের পীসগুলো স্বাভাবিকভাবে ১২-বার ব্লুজ কাঠামো অনুসরণ করে, কিন্তু মাঝেমাঝে একটু অন্য্রকম কাঠামোও অনুসরণ করে, যেমন টি-মোন ওয়াকার ব্যান্ডের স্টোরমি মান ডে গান যা ১২-বার ব্লুজ কাঠামো অনুসরণ করে, কিন্তু অলম্যান ব্রাদারস|অলম্যান ব্রাদাসের গানে কর্ড পরিবর্তিত হয়েছেঃ 
:G9 | C9 | G9 | G9 | C9 | C9 | G9 / A minor7 | B মাইনর কর্ড7 / B♭7 | A minor7 | A♭ মেজর কর্ড7 | G9 / C9 | G9 / D আগমেন্টেড
...প্রচলিত G | C | G | G | C | C | G | G | D | C | G | G প্রগ্রেশনের পরিবর্তে।

## অগ্রপথিকরা

ব্লুজ রক ব্যান্ডগুলো রক এ্যান্ড রোল থেকে যান্ত্রিক কম্বো ও উচ্চ বিবর্ধনের ধারণা ধার করেছে। এটা দ্রুতলয়ের টেম্পোও করে ব্লুজ থেকে নিজেদের আলাদা করতে। হ্যাম্মন্ড অর্গান ও পিয়ানো মাঝেমাঝে বাজানো হয়ে থাকে। ব্লুজরকের একটি পুরানো উদাহরণ হচ্ছে এরিক ক্ল্যাপটনের ক্রসরোডস যা ক্রিম ব্যান্ডের হুইলস অন ফায়ার অ্যালবামে প্রকাশিত হয়। ব্লুজ ও রক সংগীত যদিও কাছাকাছি জড়িত কিন্তু ১৯৬০-এর দশকের শেষের দিকেই এর উদ্ভব হয়। জিমি হেন্ড্রিক্স-এর যুগান্তকারী গিটার বাদন এবং তার পাওয়ার ট্রিয়, দ্যা জিমি হেন্ড্রিক্স এ্যাক্সপেরিয়েন্স ও ব্যান্ড অব জিপসীস ব্লুজ রকের অনেক বড় মাপের ও টেকসই পরিবর্তন ও উন্নতিতে অবদান রাখেন বিশেষ করে গিটার বাজনায়। এরিক ক্ল্যাপটন আরেকজন গিটারিস্ট যিনি এই ধারার উন্নয়নে বিশেষ ভূমিকা রাখেন।দ্যা ডোরস ও জ্যানিস জপলিন মূলধারার শ্রোতাদের এই ধারার গান শোনান।

## তথ্যসূত্র

## বহিঃসংযোগ
* scaruffi.com
* scaruffi.com/history
* allmusic.com 

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীতের ধারা
বিষয়শ্রেণী:১৯৬০-এর দশকের সঙ্গীত
বিষয়শ্রেণী:সঙ্গীতের ব্রিটিশ শৈলী
বিষয়শ্রেণী:রক সঙ্গীত ধারা
পর্নোগ্রিন্ড

**পর্নোগ্রিন্ড** হলো গ্রিন্ডকোর ও ডেথ মেটালের একটি উপধারা, যার গানের কথায় মূলত যৌন বিষয়ই প্রাধান্য পায়। এই ধারা ডেথগ্রিন্ডের মতো গোরগ্রিন্ড উপধারার সাথে জড়িত। জিরো টলারেন্সের মতে “সবচেয়ে নিচের দিকের বিকৃত, প্রায়ঃশই যা অশ্লীল উপখাত যোগ করে ও গলার স্বর যেন নর্দমা থেকে উঠে আসছে। “নাটালি পারসেল তার বই ‘’ডেথ মেটাল মিউজিকঃ দ্যা প্যাশন অ্যান্ড পলিটিক্স অব সাবকালচার’’-এ নির্দেশনা দেন যে পর্নোগ্রিন্ডকে আলাদাভাবে সংজ্ঞায়িত করা যেতে পারে তার গানের কথা ও অভূতপূর্ব দৃশ্যপট পর্নোগ্রাফির ওপর আলোকপাতের জন্য। পারসেল এটাও বলেন যে গাটের মতো ব্যান্ডগুলো সাধারণ, ধীরগতির ও রক সঙ্গীতের মতো গানও করে। পর্নোগ্রিন্ড ব্যান্ডগুলোর শিল্পসজ্জা খুবই আপত্তিকর ও চূড়ান্ত রকমের হয়ে থাকে যা তাদের বেশির ভাগ দোকানের বাইরে রাখে। দ্যা মিট শিটস, কক এ্যান্ড বল টরচার, ডেড, লিভিডিটি ও ওয়াকো জেসাস এই ধারার বলার মতো ব্যান্ড।

## বহিঃসংযোগ
* independent.co.uk 
* stuff.co.nz
* washingtoncitypaper.com
* musicmight.com

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
স্পিড মেটাল

**স্পীড মেটাল** হেভি মেটালের একটি উপধারা যার উৎপত্তি হয় ১৯৮০-এর দশকে ও যার শিকড় আছে হার্ডকোর পাঙ্ক ও ব্রিটিশ হেভি মেটালের নতুন স্রোতে। অলমিউজিকের মতে যা খুবই দ্রুতলয়ের ও কারিগরিভাবে চাহিদাসম্পন্ন। মোটরহেড ব্যান্ডকে কৃতিত্ব দেয়া হয় এই ধারার সঙ্গীতের আবিষ্কারক হিসেবে। জুডাস প্রিস্ট ও আয়রন মেইডেন ব্যান্ডেরও প্রভাব আছে এই ধারার সংগীতে। দ্বৈত গিটারের শব্দ এই ধারার সঙ্গীতের সবচেয়ে প্রধান বৈশিষ্ট্য। কুইন ব্যান্ডের স্টোন কোল্ড ক্রেজি গানটি যা তাদের ১৯৭৪ সালের অ্যালবাম শির হার্ট অ্যাটাক অ্যালবামের গান যা পরে থ্রাশ মেটাল ব্যান্ড মেটালিকা কাভার করেছিল ও ডিপ পার্পল ব্যান্ডের মেসিনহেড অ্যালবামের হাইওয়ে স্টার গানটি স্পীড মেটালের জন্য বড় অনুপ্রেরণা। স্পীড মেটাল ঘটনাক্রমে উদ্ভেষিত হয় থ্রাশ মেটালে। যদিও অনেকে এই দুই ধারাকে এক করেই দেখতে চান, কিন্তু তাদের মাঝে পার্থক্যও আছে। ইয়ান ক্রিস্টি তার বই সাউন্ড অব দ্যা বিস্টঃ দ্যা কম্পলিট হেডব্যাঙ্গিং হিস্ট্রি অব হেভি মেটাল-এ বলেনঃ ”থ্রাশ মেটাল লম্বা গানের দিকে, রিদমিক বিরতির দিকে বেশি মনোযোগ দেয় যখন স্পীড মেটাল অনেক পরিষ্কার ও সঙ্গীতের দিক থেকে জটিল একটা উপধারা যা এখনো ক্ল্যাসিক্যাল মেটালের দ্বৈত মেলোডির প্রতি বিশ্বস্ত।
thumb|মোটরহেড এর সঙ্গিত পরিবেশন

## আঞ্চলিক পার্থক্য
স্পীড মেটালের শব্দের পার্থক্য জায়গাভেদে পরিবর্তিত হয়। ইউরোপিয়ান ব্যান্ডগুলো ভেনম, মোটরহেড ও জুডাস প্রিস্ট ব্যান্ডের গান থেকে শেখে। জাপানি ব্যান্ডগুলো শব্দ আরো সুরেলা যা পাওয়ার মেটালের সাথে তুলনীয়।উত্তর আমেরিকান ব্যান্ডগুলোর শব্দ আরো দ্রুত ও অধিকতর আক্রমণাত্নক যা পরে থ্রাশ মেটাল আন্দোলনে প্রভাব রাখে।

## বহিঃসংযোগ
* allmusic.com
* bbc.co.uk
* www.vh1.com 
* allmusic.com 

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
শিলিগুড়ি মহকুমা

**শিলিগুড়ি মহকুমা** হল ভারতের পশ্চিমবঙ্গ রাজ্যের দার্জিলিং জেলার একটি মহকুমা। শিলিগুড়ি পৌরসংস্থা এবং মাটিগাড়া, নকশালবাড়ি, ফাঁসিদেওয়া ও খড়িবাড়ি সমষ্টি উন্নয়ন ব্লক নিয়ে এই মহকুমাটি গঠিত। উক্ত চারটি ব্লক ২২টি গ্রাম পঞ্চায়েত ও দুটি জনগণনা নগরে বিভক্ত। শিলিগুড়ি মহকুমার জনগণনা নগর দু'টি হল: বৈরাতিশাল ও উত্তর বাগডোগরা। শিলিগুড়ি মহানগরীতে এই মহকুমার সদর দপ্তরটি অবস্থিত।

## মহকুমা
দার্জিলিং জেলায় রয়েছে চারটি মহকুমা:

## এলাকা
শিলিগুড়ি এই মহকুমার একমাত্র মহানগর। মহকুমার গ্রামীণ এলাকা ২২টি গ্রাম পঞ্চায়েতে বিভক্ত। এই গ্রাম পঞ্চায়েতগুলি মাটিগাড়া, নকশালবাড়ি, ফাঁসিদেওয়া ও খড়িবাড়ি সমষ্টি উন্নয়ন ব্লকের অন্তর্গত।

## সমষ্টি উন্নয়ন ব্লক

### মাটিগাড়া সমষ্টি উন্নয়ন ব্লক
মাটিগাড়া সমষ্টি উন্নয়ন ব্লকটি ৫টি গ্রাম পঞ্চায়েত এলাকা (মাটিগাড়া-১, মাটিগাড়া-২, আঠারখাই, পাথরঘাটা ও চম্পাসারি) ও একটি জনগণনা নগর (বৈরাটিশাল) নিয়ে গঠিত। এই ব্লকে দু'টি থানা রয়েছে: শিলিগুড়ি ও মাটিগাড়া। ব্লকের সদর দফতর কদমতলায় অবস্থিত।

### নকশালবাড়ি সমষ্টি উন্নয়ন ব্লক
নকশালবাড়ি ব্লকটি ৬টি গ্রাম পঞ্চায়েত এলাকা (নকশালবাড়ি, নিম্ন বাগডোগরা, উচ্চ বাগডোগরা, গোঁসাইপুর, হাতিঘিসা ও মণিরাম) নিয়ে গঠিত। এই ব্লকে দু'টি থানা রয়েছে: বাগডোগরা ও নকশালবাড়ি। ব্লকের সদর দফতর নকশালবাড়িতে অবস্থিত।

### ফাঁসিদেওয়া সমষ্টি উন্নয়ন ব্লক
ফাঁসিদেওয়া ব্লকটি ৭টি গ্রাম পঞ্চায়েত এলাকা (ফাঁসিদেওয়া-বাঁশগাঁও, চটহাট-বাঁশগাঁও, বিধাননগর-১, বিধাননগর-২, ঘোষপুকুর, জলস-নিজামতাড়া ও হেটমুড়ি-সিঙ্ঘীজোড়া) নিয়ে গঠিত। এই ব্লকে একটিমাত্র থানা রয়েছে: ফাঁসিদেওয়া ব্লকের সদর দফতরও ফাঁসিদেওয়ায় অবস্থিত।

### খড়িবাড়ি সমষ্টি উন্নয়ন ব্লক
খড়িবাড়ি ব্লকটি চারটি গ্রাম পঞ্চায়েত এলাকা (খড়িবাড়ি-পানিশালি), রানিগঞ্জ-পানিশালি, বিন্নাবাড়ি ও বুড়াগঞ্জ) নিয়ে গঠিত। ব্লকে একটিমাত্র থানা রয়েছে: খড়িবাড়ি। ব্লকের সদর দফতরও খড়িবাড়িতে অবস্থিত।

## বিধানসভা কেন্দ্র
২০০২ সালে পশ্চিমবঙ্গের সংসদীয় ও বিধানসভা কেন্দ্রগুলির সীমানা পুনর্বিন্যাসের সময় ভারতের সীমানা পুনর্নির্ধারণ কমিশনের নির্দেশ অনুযায়ী, শিলিগুড়ি পৌরসংস্থার ১ থেকে ৩০ নং এবং ৪৫ থেকে ৪৭ নং ওয়ার্ডগুলি নিয়ে শিলিগুড়ি বিধানসভা কেন্দ্র গঠিত হয়। উল্লেখ্য,  শিলিগুড়ি পৌরসংস্থার অন্যান্য ওয়ার্ডগুলি জলপাইগুড়ি সদর মহকুমার অন্তর্ভুক্ত। ফাঁসিদেওয়া ও খড়িবাড়ি সমষ্টি উন্নয়ন ব্লক নিয়ে গঠিত হয় ফাঁসিদেওয়া বিধানসভা কেন্দ্র। মাটিগাড়া সমষ্টি উন্নয়ন ব্লকের চম্পাসারি গ্রাম পঞ্চায়েতের অন্তর্গত সিতং বনাঞ্চল, সেবক পার্বত্য বনাঞ্চল ও সেবক বনাঞ্চলের তিনটি গ্রাম কার্শিয়াং বিধানসভা কেন্দ্রের অন্তর্ভুক্ত হয়। মাটিগাড়া সমষ্টি উন্নয়ন ব্লকের অবশিষ্ট অঞ্চল ও নকশালবাড়ি সমষ্টি উন্নয়ন ব্লক নিয়ে গঠিত হয় মাটিগাড়া-নকশালবাড়ি বিধানসভা কেন্দ্র। এই কেন্দ্রটি তফসিলি জাতি প্রার্থীদের জন্য সংরক্ষিত। শিলিগুড়ি মহকুমার এই চারটি বিধানসভা কেন্দ্রই দার্জিলিং লোকসভা কেন্দ্রের অন্তর্গত।

## তথ্যসূত্র

বিষয়শ্রেণী:পশ্চিমবঙ্গের মহকুমা
বিষয়শ্রেণী:দার্জিলিং জেলা
বিষয়শ্রেণী:দার্জিলিং জেলার মহকুমা
বিষয়শ্রেণী:শিলিগুড়ি
কাসিস্কি পরীক্ষা

ক্রিপ্ট্যানালাইসিসে **কাসিস্কি পরীক্ষা** হল বহু-বর্ণমালা ভিত্তিক প্রতিস্থাপন সাইফার (যেমন ভিগেনের সাইফার) আক্রমণের পদ্ধতি। এই পদ্ধতি ১৮৬৩ সালে ফ্রেডরিখ কাসিস্কি প্রকাশ করেন। কিন্ত এটা আগেই চার্লস ব্যাবেজ ১৮৪৬ সালে আবিষ্কার করেছিলেন বলে ধারণা করা হয়। 

## কীভাবে কাজ করে

কাসিস্কি পরীক্ষা ক্রিপ্ট্যানালিস্টকে বহু-বর্ণমালা ভিত্তিক প্রতিস্থাপন সাইফারের শব্দচাবির দৈর্ঘ্য কমিয়ে আনতে সাহায্য করে। এক বার শব্দচাবির দৈর্ঘ্য পেয়ে গেলে ক্রিপ্ট্যানালিস্ট সাইফার টেক্সটকে 'ক' কলামে সাজান যেখানে 'ক' হল শব্দচাবির দৈর্ঘ্য। এখন প্রতি কলামকে বহু-বর্ণমালা ভিত্তিক প্রতিস্থাপন সাইফার বিবেচনা করা যায়, এবং প্রতি কলামে পৌনঃপূন্যঃ বিশ্লেষণ চালানো যায়।

প্রথমে সাইফার টেক্সটে বার বার ঘটিত বর্ণ-সমষ্টি খুজে বের করতে হয়। বর্ণ-সমষ্টির দৈর্ঘ্য ৩ বা তার বেশি হতে হবে। বার বার ঘটিত বর্ণ-সমষ্টির দূরত্ব শব্দচাবির দৈর্ঘ্যের গুনিতক। সাধারনত দূরত্ব গুলোর গরিষ্ঠ সাধারণ গুণনিয়ককে শব্দচাবির দৈর্ঘ্য হিসেবে ধরা হয়।

## তথ্যসূত্র

হ্যাকিং
বিষয়শ্রেণী:ক্রিপ্টোগ্রাফিক আক্রমণ
জেলা পরিষদ (দ্ব্যর্থতা নিরসন)

**জেলা পরিষদ** হল একটি স্থানীয় সরকার ব্যবস্থা। এর দ্বারা যা কিছু বোঝানো হতে পারে -

* বাংলাদেশের জেলা পরিষদ
* ভারতের জেলা পরিষদ